arbeidskirke
Store norske leksikon,Religion og filosofi,Religioner og livssyn,Kristendom,Den norske kirke
Arbeidskirke er en kirke som er bygd for å romme mange funksjoner i tillegg til kirkerommet. En arbeidskirke har kontorer, møterom, kjøkken, lagerrom, undervisningsrom med plass også til større arrangementer, og ofte også andre mindre rom for ulike typer kirkelige aktiviteter.
Opprinnelsen til arbeidskirkene går tilbake til 1960-tallet med visjonen om «levende menigheter». Man ville skape levende menigheter også på hverdagene med ønske om kirkebygg som kunne være i bruk alle dagene. Dermed måtte det være tilgang fra kirkerommet til andre tilstøtende rom. Med dette som utgangspunkt ble det uformet en visjon for arbeidskirken: «Levende, nær og tilgjengelig». Funksjonalitet og nytteverdi er vektlagt i denne kirketypen. Les mer i Store norske leksikon kirke